Държавен вестник, бр. 16, 2023 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  16
на нарушения наблюдателят е длъжен писмено 
да информира ръководителя на управляващия 
орган. След приключването на оценителния 
процес наблюдателят изготвя доклад за своята 
дейност до ръководителя на управляващия 
орган.
(5) В случаите, когато дейността по оценка 
на проектните предложения се извършва от 
междинно звено, представител на управлява-
щия орган може да участва като наблюдател 
в оценителния процес.
Чл. 17. (1) Председателят, секретарят и 
членовете с право на глас на оценителната 
комисия, помощник-оценителите и наблюда-
телите трябва да притежават необходимата 
професионална компетентност за изпълнение 
на задачите, възложени им със заповедта за наз- 
начаване на комисията по чл. 33 от ЗУСЕФСУ.
(2) Лицата по ал. 1 са длъжни:
1. да изпълняват задълженията си добросъ-
вестно, обективно и безпристрастно;
2. да пазят в тайна данните и обстоятелства-
та, които са узнали във връзка с изпълнението 
на задълженията си в оценителния процес.
(3) Лицата по ал. 1 не могат:
1. да са в конфликт на интереси по смисъла 
на чл. 61 от Регламент (ЕС, Евратом) 2018/1046 
на Европейския парламент и на Съвета от 18 
юли 2018 г. за финансовите правила, приложими 
за общия бюджет на Съюза, за изменение на ре-
гламенти (ЕС) № 1296/2013, (ЕС) № 1301/2013, 
(ЕС) № 1303/2013, (ЕС) № 1304/2013, (ЕС) 
№ 1309/2013, (ЕС) № 1316/2013, (ЕС) № 223/2014 
и (ЕС) № 283/2014 и на Решение № 541/2014/
ЕС и за отмяна на Регламент (ЕС, Евратом) 
№ 966/2012 (OB, L 193/1 от 30 юли 2018 г.) с 
някой от кандидатите, партньорите или асоци-
ираните партньори в процедурата чрез подбор;
2. да имат частен интерес по смисъла на 
чл. 53 от Закона за противодействие на коруп-
цията и за отнемане на незаконно придобитото 
имущество от предоставянето на безвъзмездна 
финансова помощ по процедурата чрез подбор;
3. да са свързани лица по смисъла на § 1, 
т. 15 от допълнителните разпоредби на Закона 
за противодействие на корупцията и за отне-
мане на незаконно придобитото имущество 
с кандидат или партньор в процедурата чрез 
подбор;
4. да са лица, които се намират помежду 
си в йерархична зависимост.
(4) Лицата по ал. 1 подписват декларация 
за спазване на изискванията по ал. 2 и за съ-
ответствие с изискванията по ал. 3 незабавно 
след като научат имената на кандидатите и 
партньорите в процедурата.
(5) При възникване на някое от обстоятел-
ствата по ал. 3 в хода на оценителния процес 
съответното лице по ал. 1 незабавно информира 
писмено за това ръководителя на управляващия 
орган и се отстранява от оценителния процес.
(6) В случаите на йерархична зависимост от 
участие в оценителния процес се отстраняват 
толкова лица, колкото е необходимо, за да се 
изпълни изискването по ал. 3, т. 4.
(7) При възникване на някое от обстоятел-
ствата по ал. 3 или при настъпване на други 
обективни причини, поради които член на ко-
мисията с право на глас не може да изпълнява 
задълженията си, той се замества от резервен 
член. Когато заместването с резервен член не е 
възможно, се изменя заповедта за назначаване 
на комисията по чл. 33 от ЗУСЕФСУ.
(8) При възникване на някое от обсто-
ятелствата по ал. 3 или при настъпване на 
други обективни причини, поради които 
председателят, секретарят, помощник-оцени-
тел или наблюдател не може да изпълнява 
задълженията си, той се заменя с друго лице, 
което притежава необходимата професионал-
на компетентност за изпълнение на задачите 
и отговаря на изискванията по ал. 3, като за 
това се изменя заповедта за назначаване на 
комисията по чл. 33 от ЗУСЕФСУ.
(9) В случаите по ал. 7 и 8 новоопределе-
ните лица подписват декларация за спазване 
на изискванията по ал. 2 и за съответствие с 
изискванията по ал. 3, а мотивите за промяната 
се отразяват в оценителния доклад.
(10) Заседанията на комисията по чл. 33 от 
ЗУСЕФСУ са закрити.
(11) Решенията на комисията се вземат с 
обикновено мнозинство.
Чл. 18. (1) Оценяването и класирането на 
проектните предложения се извършват до три 
месеца от назначаването на комисията по чл. 33 
от ЗУСЕФСУ, а в случаите по чл. 12, ал. 4 – до 
три месеца от крайния срок за кандидатстване 
за всяко отделно производство, освен ако по 
изключение в заповедта за назначаване на 
комисията не е посочен по-дълъг срок, който 
не може да бъде по-дълъг от 4 месеца.
(2) Работата на комисията приключва в 
рамките на съответния срок по ал. 1 с оцените-
лен доклад до ръководителя на управляващия 
орган на програмата, съответно на водещата 
програма, при оценка на интегрирани проектни 
предложения.
(3) Концепциите за проектни предложения 
се оценяват в едномесечен срок от крайния 
срок за подаването им по критерии и ред, 
определени в документите по чл. 26, ал. 1 от 
ЗУСЕФСУ.
(4) Въз основа на направената оценка по 
ал. 3 ръководителят на управляващия орган 
одобрява кандидатите, на които да бъде изпра-
тена покана за участие с проектни предложения.
Чл. 19. (1) Оценката на административното 
съответствие и допустимостта се извършва от 
членове на оценителната комисия с право на 
глас, като те могат да бъдат подпомагани от 
помощник-оценители.